คุณช่วยบอกทีค่ หนูมีสภาวะที่ร้องไห้ตลอดเวลา และมีอารมณ์บุคลิก 2คน คน1.จะโกรธรุนแรงโมโห ด่าแม่ประจำ ย้ำว่าด่า รุนแรงมาเกือบ5ปี มักข่มแหงคนที่อ่อนแอ คน2.คือหนูนะตอนนี้ ที่จะมีสภาพจิตใจที่ทุกครั้งจะร้องไห้ หนูสภาพนี้ เคยมีภาพความทรงจำเลวร้าย เคยหลับนอนกับผู้ชาย โดยที่ไม่เต็มใจหลายคน และจะจำภาพเลวร้ายนี้ได้เสมอ ทุกวันนี้ หนูคิดอยากฆ่าตัวตายเสมอ แต่ห่วงทางบ้านและครอบครัว จึงยังไม่ลงมือทำ หากคิดจะตายจริงจะเก็บเงินสำรองไว้ครอบครัวก่อน
สวัสดีค่ะ จากภาวะอาการดังกล่าวมา อาจเป็นภาวะซึมเศร้า โรคซึมเศร้า หรือความผิดปกติทางจิตที่เกิดหลังการได้รับอุบัติเหตุทางกายหรือทางใจอย่างรุนแรงภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดจากเหตุการณ์อาจเป็นภาวะที่เกี่ยวข้องกับเรื่องร้ายแรงที่เคยเกิดขึ้นในอดีตดังที่กล่าวมาร่วมด้วย ซึ่งควรได้รับการทำจิตบำบัดไปพร้อมๆกันการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากความเครียดในชีวิต หาคนที่เอาใจได้เพื่อปรับทุกข์และขอความช่วยเหลือ ตั้งสติและแก้ไขปัญหา ไม่หมกมุ่นกับเหตุการณ์ในอดีตมากจนเกินไป ทำวันนี้ต่อไปให้ดีที่สุดค่ะ